Vörös lávát és fekete hamut lövell a Fülöp-szigetek legaktívabb vulkánja
Ma is vörös lávát és fekete hamut lövellt ki a Fülöp-szigetek legaktívabb vulkánja, a környéken mintegy negyvenezer embert kellett kimenekíteni lakhelyérõl.
A Mayon vulkán kráterébõl kitörõ láva elérte a 700 méteres, míg a hamufelhõ a három kilométeres magasságot - közölte a helyi vulkanológiai intézet.

Tegnap volt az eddigi leghevesebb vulkánkitörés. A hatóságok a hangos morajlásokból, az egyre hevesebben feltörõ forró gázokból és a hegy oldalán nagy sebességgel leömlõ lávafolyamból következtetve arra figyelmeztettek, hogy újabb heves vulkánkitörés lehet órákon vagy napokon belül. A láva mindent felperzsel, ami az útjába kerül.A hatóságok rendõrségi õrjáratokat rendeltek el, hogy megakadályozzák az eddig evakuált lakosok visszaszivárgását otthonukba. Egy további lépésként megszüntetnék a veszélyeztetett, a hatóságok által tiltott övezetnek minõsített területen a víz- és áramellátást.

A 2462 méter magas Mayon vulkán 330 kilométerre délkeletre fekszik a fõvárostól, Manilától, a kókusztermesztõ Albay tartományban. A turisták és hegymászók körében népszerû tûzhányó az elmúlt 500 évben mintegy ötvenszer tört ki, többször erõteljesen.
vulkánkitörés Fülöp-szigetek